مودی کی پہلی وزارت

نریندر مودی کی وزارت  وزراء کی اس انجمن پر مشتمل ہے جو 7 اپریل تا 12 مئی 2014ء جاری رہنے والے عمومی انتخابات میں منتخب ہوئی۔ 16 مئی 2014ء کو ان انتخابات کے نتائج کا اعلان ہوا اور بعد ازاں سولہویں لوک سبھا کا قیام عمل میں آیا اور اس انجمن وزراء نے 26 مئی 2014ء کو اپنا دفتر سنبھالا۔ وزیر اعظم اور انجمن وزراء کے صدر نریندر مودی نے اعلان کیا کہ ان کی کابینہ مختصر اور "حکومت کم حکمرانی زیادہ" کے رہنما اصول پر قائم رہے گی۔

نریندر مودی کی انجمن وزراء میں 7 خاتون وزراء بھی موجود ہیں، جن میں سے چھ خواتین کابینی وزیر کے عہدہ پر ہیں، بھارتی کی حکومتی تاریخ میں یہ پہلا موقع ہے جب خواتین کی اتنی بڑی تعداد کابینی وزارت کے منصب پر پہنچی ہے۔ اس سے قبل 2004ء تا 2009ء میں پہلی یو پی اے حکومت نے تین خواتین کو کابینی وزیر مقرر کیا تھا۔Women Cabinet Ministers in India

گیلپ جائزہ کے مطابق، 2014ء میں 63 فیصد بھارتیوں نے اپنے ملک کی قیادت کی تائید اور 23 فیصد نے مخالفت کی تھی۔ اس کے بالمقابل 2013ء کے اعداد و شمار کے مطابق 30 فیصد تائید اور 48 فیصد مخالفت تھی۔India's New Leadership Faces High Expectations

 پس منظر 
سولہویں لوک سبھا کی تشکیل کے لیے 2014ء کے عمومی انتخابات 7 اپریل سے 12 مئی تک نو مرحلوں میں مکمل ہوئے اور 16 مئی 2014ء کو ان کے نتائج کا اعلان کیا گیا۔ 20 مئی 2014ء کو بھارتی پارلیمان کے مرکزی ہال میں پی جے پی کی پارلیمانی نشست کا انعقاد ہوا جس میں پارٹی نے نریندر مودی کو اپنا رہنما منتخب کیا۔ اس کے بعد بی جے پی کے صدر راج ناتھ سنگھ نے حلیف پارٹیوں کے دیگر رہنماؤں کے ساتھ صدر جمہوریہ پرنب مکھرجی سے راشٹرپتی بھون میں ملاقات کی اور 335 پارلیمانی اراکین کا معاونت نامہ پیش کیا اور حکومت کی تشکیل کا اعلان کیا۔ بعد ازاں پرنب مکھرجی نے مودی کو وزیر اعظم منتخب کیا۔ 9 نومبر 2014ء کو مودی نے اپنی کابینہ میں ترتیب نو اور توسیع کی اور 21 نئے کابینی وزراء نے حلف اٹھایا۔

 تاریخ 
وزیر اعظم نریندر مودی نے قلمدان وزارت سنبھالنے کے پہلے ہی ہفتہ میں نریپیندر مشرا کو اپنا پرنسپل سیکریٹری اور اجیت ڈوبھال کو قومی سیکیوریٹی مشیر مقرر کیا۔ نیز انھوں نے آئی اے ایس افسر اے کے شرما اور انڈین فاریسٹ سروس کے افسر بھرت لال کو وزیر اعظم کے دفتر میں جوائنٹ سیکریٹری مقرر کیا۔ یہ دونوں افسران گجرات میں بھی مودی انتظامیہ میں شامل تھے جب نریندر مودی وہاں کے وزیر اعلیٰ تھے۔

نومبر 2014ء میں مجلس وزراء میں مزید چار کابینی وزراء، تین ریاستی وزراء (خود مختار چارج) اور چودہ ریاستی وزراء کو شامل کیا گیا، اس طرح وزارت میں وزراء کی تعداد بڑھ کر 65 ہو گئی۔Even with 66 ministers Narendra Modi government leaner than UPA and past NDA; Shiv Sena threatens to snap ties with BJP

 اراکین مجلس کی فہرست 
مجلس وزراء میں قلمدان وزرات کی درج ذیل تقسیمیں ہیں:

 حوالہ جات 

 بیرونی روابط 

 Website of Cabinet Secretariat of India
 Council of Ministers – Official Portal of the Indian Government

زمرہ:2014ء میں قائم شدہ کابینہ جات
زمرہ:بھارت کے وزرا کی کونسل
زمرہ:وزرا کی مرکزی کونسل
زمرہ:بھارت میں 2014ء کی تاسیسات
زمرہ:بھارتی پارلیمنٹ
زمرہ:بھارتی مرکزی وزارتیں
زمرہ:مودی انتظامیہ
زمرہ:نریندر مودی
زمرہ:کامنز زمرہ جس کا ربط ویکی ڈیٹا پر ہے
زمرہ:بھارتیہ جنتا پارٹی
زمرہ:شیو سینا
زمرہ:بھارت میں 2019ء کی تحلیلات
زمرہ:ویکی ڈیٹا سے مطابقت رکھنے والی مختصر تفصیل